《天仙子（寿陈倅八月十五）》
宋代·洪咨夔

风月分将秋一半。昨夜月明今夜满。有人笙鹤御风来，玉绳转。夜河淡。凉入天孙云锦段。

笑捻桂枝香婉娩。十字金书光照眼。看看细札促归来，漏声缓。珂声远。夜宿玉堂谁是伴。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。